ddrg/super_eurlex huggingface dataset:
(9)

Komissio hankki ja tarkasti kaikki markkinatalouskohtelun myöntämistä sekä polkumyynnin, siitä aiheutuneen vahingon ja yhteisön edun alustavaa määrittämistä varten tarvitsemansa tiedot. Tarkastuskäyntejä suoritettiin seuraavasti: a) Yhteisön tuottajat Tarkastuskäyntejä tehtiin neljän yhteisön tuottajan toimitiloihin. Nämä tuottajat pyysivät, että niiden nimiä pidetään luottamuksellisina tietoina perusasetuksen 19 artiklan säännösten mukaisesti. Ne väittivät, että nimien paljastamisella voisi olla huomattavia haitallisia vaikutuksia. Jotkin valituksen tehneistä yhteisön tuottajista itse asiassa toimittavat tavaroita yhteisössä oleville asiakkaille, jotka hankkivat tuotteita myös Kiinasta ja Ukrainasta ja hyötyvät näin suoraan tästä tuonnista. Nämä valituksen tekijät väittivät, että ne ovat erityisen arkaluonteisessa tilanteessa, koska niillä on syytä uskoa, että jotkin niiden tavarantoimittajista ja asiakkaista eivät ehkä pidä hyvänä sitä, että ne esittävät väitettyä vahingollista polkumyyntiä koskevan valituksen tai tukevat tällaista valitusta, ja saattavat reagoida tällaisiin toimiin. Tämän vuoksi niiden mielestä oli vaarana, että jotkin näistä tavarantoimittajista ja asiakkaista voivat ryhtyä vastatoimiin ja mahdollisesti lopettaa liikesuhteen niiden kanssa. Pyyntöön suostuttiin, koska perusteet olivat riittävät. b) Kiinalaiset vientiä harjoittavat tuottajat — Foshan City Gaoming Lihe Daily Necessities Co. Ltd, Foshan; — Foshan Shunde Heng Yip Housewares Co. Ltd, Foshan; — Guangzhou Power Team Houseware Co. Ltd, Guangzhou; — Since Hardware (Guangzhou) Co., Ltd, Guangzhou; — Foshan Shunde Yongjian Housewares and Hardware Co. Ltd, Foshan ja siihen etuyhteydessä oleva yritys Wire King International Ltd, Hongkong; — Zhejiang Harmonic Hardware Products Co. Ltd, Guzhou. c) Ukrainalainen vientiä harjoittava tuottaja — Eurogold Industries Ltd, Zhitomir ja siihen etuyhteydessä oleva yritys Eurogold Service Zumbühl & Co., Zug Sveitsissä.
Belgia

1 787
(5)

Koska asetukseen (EY) N:o 156/2004 on tehtävä eräitä muutoksia, se on syytä korvata selvyyden vuoksi siten, että otetaan huomioon asetus (EY) N:o 882/2004.
(1)

Valkoisen sokerin, raakasokerin ja tiettyjen siirappien edustavien hintojen ja niiden tuonnissa sovellettavien lisätullien määrät markkinointivuodeksi 2006/2007 vahvistetaan komission asetuksessa (EY) N:o 1002/2006 (3). Kyseiset hinnat ja tullien määrät on viimeksi muutettu komission asetuksella (EY) N:o 1748/2006 (4).
(3)

Laosiin on sovellettu kyseistä poikkeusta eräiden tekstiilien osalta vuodesta 1997, viimeksi komission asetuksen (EY) N:o 1613/2000 (4) nojalla. Asetuksen (EY) N:o 1613/2000 voimassaoloa on jatkettu 31 päivään joulukuuta 2006.
(3)

Kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta 27 päivänä joulukuuta 2002 annettu komission asetus (EY) N:o 2375/2002 (3), kolmansista maista tuotavan mallasohran yhteisön tariffikiintiön avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta 27 päivänä joulukuuta 2002 annettu komission asetus (EY) N:o 2377/2002 (4), kolmansista maista tuotavan ohran yhteisön tariffikiintiön avaamisesta ja hallinnointitavasta 29 päivänä joulukuuta 2003 annettu komission asetus (EY) N:o 2305/2003 (5) ja kolmansista maista tuotavan maissin yhteisön tariffikiintiön avaamisesta ja hallinnointitavasta 29 päivänä kesäkuuta 2006 annettu komission asetus (EY) N:o 969/2006 (6) sisältävät säännöksiä, jotka poikkeavat asetuksessa (EY) N:o 1301/2006 vahvistetuista yhteisistä säännöistä. Sen vuoksi mainittuja asetuksia olisi mukautettava poikkeavien sääntöjen poistamiseksi, kunkin kiintiön ja alakiintiön järjestysnumeroiden tarkentamiseksi sekä sovellettavien erityissääntöjen määrittämiseksi uudelleen tarpeen mukaan erityisesti siltä osin kuin ne koskevat todistushakemuksia, todistusten myöntämistä ja niiden voimassaoloaikaa sekä tietojen toimittamista komissiolle.
2)

Muutetaan 143 b a artikla seuraavasti: a) Korvataan 1 kohdassa sen ensimmäistä virkettä seuraava teksti seuraavasti: ”Tukea myönnetään suhteessa jäsenvaltioiden ennen 30 päivää huhtikuuta 2006 määrittämään viitekauteen, jonka muodostaa yksi tai useampi markkinointivuosista 2004/2005, 2005/2006 ja 2006/2007 ja joka voi olla eri kunkin tuotteen osalta, ja objektiivisin ja syrjimättömin perustein, kuten: — asetuksen (EY) N:o 1260/2001 19 artiklan tai asetuksen (EY) N:o 318/2006 6 artiklan mukaisesti tehtyjen toimitussopimusten kattamat sokerijuurikas-, sokeriruoko- ja juurisikurimäärät, — asetuksen (EY) N:o 1260/2001 tai asetuksen (EY) N:o 318/2006 mukaisesti tuotetut sokeri- tai inuliinisiirappimäärät, — niiden hehtaarien keskimääräinen määrä, joilla on viljelty sokerin taikka inuliinisiirapin tuottamiseksi käytettyä sokerijuurikasta, sokeriruokoa tai juurisikuria, joista viljelijä on tehnyt asetuksen (EY) N:o 1260/2001 19 artiklan tai asetuksen (EY) N:o 318/2006 6 artiklan mukaisesti toimitussopimukset. Niiden viljelijöiden osalta, joita koskee asetuksen (EY) N:o 320/2006 3 artiklassa tarkoitettu kiintiöistä luopuminen markkinointivuonna 2006/2007 ja joiden osalta viitekauteen kuuluu markkinointivuosi 2006/2007, tämä markkinointivuosi korvataan markkinointivuodella 2005/2006. Bulgarian ja Romanian osalta: a) ensimmäisessä alakohdassa tarkoitettu päivämäärä 30 päivä huhtikuuta 2006 korvataan 15 päivällä helmikuuta 2007; b) erillistä sokeritukea voidaan myöntää vuosille 2007–2011; c) ensimmäisessä alakohdassa tarkoitetun viitekauden, joka voi olla eri kunkin tuotteen osalta, voi muodostaa yksi tai useampi markkinointivuosista 2004/2005, 2005/2006, 2006/2007 tai 2007/2008; d) niiden viljelijöiden osalta, joita koskee asetuksen (EY) N:o 320/2006 3 artiklassa tarkoitettu kiintiöistä luopuminen markkinointivuonna 2007/2008 ja joiden osalta viitekauteen kuuluu markkinointivuosi 2007/2008, tämä markkinointivuosi korvataan markkinointivuodella 2006/2007.” b) Lisätään 3 kohdan jälkeen kohta seuraavasti: ”3a. Bulgarian ja Romanian osalta 3 kohdassa tarkoitettu päivämäärä 31 päivä maaliskuuta 2006 korvataan vuoden 2007 osalta 15 päivällä helmikuuta 2007.”
(2)

Asetuksessa (EY) N:o 998/2003, sellaisena kuin se on viimeksi muutettuna asetuksella (EY) N:o 1193/2005, vahvistetaan alustava kolmansien maiden luettelo. Luetteloon sisältyvät ne kolmannet maat ja alueet, joissa ei esiinny raivotautia, sekä maat, joiden osalta riskiä raivotaudin kulkeutumisesta yhteisöön kyseisten maiden alueelta tapahtuvien kuljetusten seurauksena ei pidetä yhtään suurempana kuin jäsenvaltioiden välisiin kuljetuksiin liittyvää riskiä.
(3)

Asetuksen (ETY) N:o 2204/90 1 artiklan toisessa alakohdassa säädetään, että kaseiinien ja kaseinaattien juustoihin sekoituksen enimmäisprosenttiosuudet on määritettävä puolueettomin perustein ottaen huomioon tekniseltä kannalta välttämättömät seikat. On tarpeen vahvistaa mainitut prosenttiosuudet erityisesti jäsenvaltioiden toimittamien tietojen perusteella. Tämän asetuksen noudattamisen valvomisen helpottamiseksi on näitä prosenttiosuuksia sovellettava yleisesti eikä tuotekohtaisesti.
(2)

Toltratsuriili sisältyy asetuksen (ETY) N:o 2377/90 liitteeseen I kanojen ja kalkkunoiden lihaksen, nahkan ja rasvan, maksan ja munuaisten osalta, lukuun ottamatta eläimiä, jotka tuottavat munia elintarvikkeeksi, sekä sikojen lihaksen, nahkan ja rasvan, maksan ja munuaisten osalta. Toltratsuriili on tieteellisten tutkimusten päätökseen saattamista odotettaessa lisäksi sisällytetty kyseisen asetuksen liitteeseen III nautaeläinten lihaksen, rasvan, maksan ja munuaisten osalta lukuun ottamatta eläimiä, jotka tuottavat maitoa elintarvikkeeksi. Kyseiset tutkimukset on nyt saatettu päätökseen, ja toltratsuriili olisi sen vuoksi lisättävä asetuksen (ETY) N:o 2377/90 liitteeseen I nautaeläinten osalta. Merkintä olisi laajennettava kattamaan kaikki elintarvikkeita tuottavat nisäkäseläimet lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi, sekä siipikarjan lihaksen, nahkan ja rasvan, maksan ja munuaisten osalta, lukuun ottamatta eläimiä, joiden munia tuotetaan elintarvikkeeksi.
(3)

Euroopan unioniin 1 päivänä toukokuuta 2004 liittyneiden jäsenvaltioiden osalta kansallisten ja yhteisön jalostuskynnysten noudattaminen arvioidaan niiden määrien perusteella, joille on markkinointivuoden 2004/2005 aikana tosiasiallisesti myönnetty tukea ja joita markkinointivuoden 2005/2006 tukihakemukset koskevat, neuvoston asetuksen (EY) N:o 2201/96 ja asetuksen (EY) N:o 1535/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 5 päivänä maaliskuuta 2004 annetun komission asetuksen (EY) N:o 416/2004 (3) 4 artiklan mukaisesti.
1)

Lisätään 38 a artikla seuraavasti: ”38 a artikla 1. Jos vähennyskerrointa ei ole 37 artiklan 2 kohdan mukaisesti julkaistu sen jälkeen, kun 33 artiklan ensimmäisen kohdan a–f alakohdassa tarkoitettu, yksittäistä erää koskevien tukitodistushakemusten jättämiselle vahvistettu määräaika on kulunut umpeen, toimija voi jättää tukitodistuksen antamista koskevan hakemuksen mahdollisen jäljellä olevan määrän osalta, joka on käytettävissä kyseistä erää varten ja jota ei ole vielä haettu. Hakemus on jätettävä 33 artiklan ensimmäisen kohdan a–f alakohdassa säädettyyn seuraavaan määräaikaan ulottuvana ajanjaksona. 2. Jäsenvaltioiden on ilmoitettava tietyn viikon aikana jätetyt hakemukset komissiolle seuraavana tiistaina. Niitä vastaavat todistukset voidaan antaa ilmoitusta seuraavasta maanantaista alkaen edellyttäen, että komissio ei ole antanut muita ohjeita. 3. Jos tietyn hakuviikon aikana vastaanotettujen hakemusten kokonaismäärä ylittää 1 kohdassa tarkoitetun jäljellä olevan määrän, komissio ryhtyy yhteen tai useampaan seuraavista toimista: a) vahvistaa vähennyskertoimen, jota sovelletaan kyseisen hakuviikon aikana jätettyihin tukitodistushakemuksiin, joista on ilmoitettu komissiolle ja joiden osalta ei vielä ole annettu tukitodistuksia; b) ohjaa jäsenvaltiot hylkäämään kyseisen hakuviikon aikana jätetyt hakemukset, joista ei vielä ole ilmoitettu komissiolle; c) keskeyttää tukitodistushakemusten vastaanottamisen.”
2)

Lisätään liitteen IV jälkeen liite IV a seuraavasti: ”LIITE IVa Asetuksen 11 artiklan toisessa alakohdassa tarkoitetut maininnat: — : bulgariaksi : Възстановяване, валидно за не повече от … (количество, за което е издаден лицензът) — : espanjaksi : Restitución válida para … (cantidad por la que se haya expedido el certificado) como máximo — : tšekiksi : Náhrada platná nejvýše pro … (množství, na něž byla vydána licence) — : tanskaksi : Restitutionen omfatter hoejst … (den maengde, licensen er udstedt for) — : saksaksi : Erstattung gültig für höchstens … (Menge, für die die Lizenz erteilt wurde) — : viroksi : Toetus ei kehti rohkem kui … (kogus, millele litsents on väljastatud) — : kreikaksi : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο — : englanniksi : Refund valid for not more than … (quantity for which licence is issued) — : ranskaksi : Restitution valable pour … (quantité pour laquelle le certificat est délivré) au maximum — : italiaksi : Restituzione valida al massimo per … (quantitativo per il quale è rilasciato il titolo) — : latviaksi : Atmaksa ir spēkā par ne vairāk kā … (daudzums, par ko izdota licence) — : liettuaksi : Grąžinamoji išmoka mokama ne daugiau kaip už … (nurodomas kiekis, kuriam išduota licencija) — : unkariksi : Legfeljebb …-re (az a mennyiség, amelyre az engedélyt kiadták) érvényes visszatérítés — : maltaksi : Valur mrodd lura ta’ mhux aktar minn … (ammont maħrug fil. licenzja) — : hollanniksi : Restitutie voor ten hoogste … (hoeveelheid waarvoor het certificaat is afgegeven) — : puolaksi : Refundacji udziela się na nie więcej niż … (ilość, na którą wydano licencję) — : portugaliksi : Restituição válida para … (quantidade em relação à qual é emitido o certificado), no máximo — : romaniaksi : Restituție valabilă pentru maxim … (cantitatea pentru care este eliberată licența) — : slovakiksi : Náhrada platná pre nie viac ako … (množstvo, na ktoré je licencia vydaná) — : sloveeniksi : Nadomestilo velja za največ … (količina, za katero je izdano dovoljenje) — : suomeksi : Vientituki voimassa enintään … (määrä, jolle todistus on annettu) osalta — : ruotsiksi : Bidrag som gäller för högst … (kvantitet för vilken licensen skall utfärdas)”.
5)

Korvataan 16 artikla seuraavasti: ”16 artikla Liikaa maksetun määrän uudelleenjakoa koskevat perusteet 1. Jäsenvaltioiden on tarvittaessa määriteltävä asetuksen (EY) N:o 1788/2003 13 artiklan 1 kohdan b alakohdassa tarkoitetut etuoikeutetut tuottajaluokat yhtä tai useampaa seuraavaa objektiivista arviointiperustetta noudattaen: a) jäsenvaltion toimivaltaisen viranomaisen virallinen vahvistus siitä, että maksu on kokonaan tai osittain peritty aiheetta; b) tilan ja ennen kaikkea neuvoston asetuksen (EY) N:o 1257/1999 (3) 18 artiklassa tarkoitettujen vuoristoalueiden maantieteellinen sijainti; c) tilan eläinten enimmäistiheys, joka on yhteydessä laajaperäiseen kotieläintuotantoon; d) tilakohtaisen viitemäärän ylitys on alle viisi prosenttia tai alle 15 000 kilogrammaa sen mukaan, kumpi määrä on alhaisempi; e) tilakohtainen viitemäärä on alle 50 prosenttia kansallisesta keskimääräisestä tilakohtaisesta viitemäärästä; f) muut puolueettomat perusteet, jotka jäsenvaltio on hyväksynyt neuvoteltuaan komission kanssa. 2. Liikaa maksettu määrä on jaettava uudelleen 15 kuukauden kuluessa asianomaisen kahdentoista kuukauden jakson päättymisestä.
2)

Korvataan 3 artiklan 2 kohdan toinen alakohta seuraavasti: ”Edellä 1 kohdassa säädetyt tarkastukset tekee eläinlääkäri, jolla on neuvoston direktiivin 78/1026/ETY (6) 2 artiklan mukainen tutkintotodistus, todistus tai muu muodollista kelpoisuutta osoittava asiakirja eläinlääketieteen alalla. Jäsenvaltioiden, jotka ovat hyväksyneet tämän kohdan ensimmäisessä alakohdassa tarkoitetut kansainväliset tarkastus- ja valvontavirastot, on kuitenkin varmistettava kyseisten virastojen tarkastavan, että eläinlääkäreillä, joilla oleva pätevyys ei kuulu mainitun direktiivin soveltamisalaan, on tiedot direktiivin 91/628/ETY mukaisista vaatimuksista. Kyseiset tarkastukset on tehtävä kohtuullisella ja puolueettomalla tavalla soveltuvia menettelyjä noudattaen.
(5)

Asetuksen (EY) N:o 2032/2003 liitteessä II mainitun yhden aineen (EY-numero 404-690-8) osalta on luovuttu kahdesta valmisteryhmästä, vaikka ne ilmoitettiin biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta 7 päivänä syyskuuta 2000 annetussa komission asetuksessa (EY) N:o 1896/2000 (3) ja lisäajasta tiettyjen biosidikäyttöä varten jo markkinoille saatettujen tehoaineiden asetuksen (EY) N:o 1896/2000 4 artiklan 1 kohdassa tarkoitetulle ilmoittamiselle 25 päivänä syyskuuta 2002 annetussa komission asetuksessa (EY) N:o 1687/2002 (4) asetetuissa määräajoissa. Sen vuoksi asetuksen (EY) N:o 2032/2003 liitettä II olisi muutettava.
(1)

Asetuksen (EY) N:o 2201/96 9 artiklan 2 kohdassa määritellään hinnan, jolla varastointielimet ostavat jalostamattomat kuivatut viinirypäleet ja jalostamattomat kuivatut viikunat, vahvistamista koskevat perusteet, ja neuvoston asetuksen (EY) N:o 2201/96 soveltamista koskevista yksityiskohtaisista säännöistä jalostamattomien kuivattujen viinirypäleiden ja jalostamattomien kuivattujen viikunoiden varastointijärjestelmän osalta 23 päivänä heinäkuuta 1999 annetussa komission asetuksessa (EY) N:o 1622/1999 (2) määritellään varastointielimiin sovellettavat tuotteiden ostoa ja hallinnointia koskevat edellytykset.
Tavaran kuvaus Luokittelu (CN-koodi) Perusteet

(1) (2) (3)

1. Vähittäismyyntiä varten pakattu sarja, jossa on — kannettava paristokäyttöinen digitaalinen äänen tallennus- ja toistolaite, johon kuuluvat seuraavat samassa kotelossa olevat osat: sähköinen merkinantojärjestelmä, jossa on digitaalinen/analoginen muunnin, flash-muisti, ohjauspainikkeet, paristotila, USB-pistoke ja liitin kuulokkeita varten, — paristokäyttöinen yleisradiovastaanotin kuulokkeisiin yhdistettynä liitinjohtoineen, — USB-kaapeli, — CD-ROM, ja — käyttöohje. Digitaalinen äänen tallennus- ja toistolaite tallentaa MP3-muotoista ääntä. Se voidaan liittää automaattiseen tiedonkäsittelylaitteeseen USB-portin kautta MP3-muotoisten tiedostojen tai muiden tiedostomuotojen lataamiseksi tai siirtämiseksi. Sillä voidaan myös äänittää. Sen muistitila on 128 MB. Yleisradiovastaanotin toimii itsenäisesti. 8520 90 00 Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8520 ja 8520 90 00 nimiketekstien mukaisesti. Digitaalinen äänen tallennus- ja toistolaite antaa koko sarjalle sen olennaisen luonteen.

2. Kannettava paristokäyttöinen laite yleisradiolähetysten vastaanottamiseen, joka on yhdistetty samassa kotelossa äänen tallennus- ja toistolaitteeseen. Laite sisältää seuraavat osat: — flash-muisti, — integroituina virtapiireinä oleva mikroprosessori (siru), — sähköinen järjestelmä, johon kuuluu äänitaajuusvahvistin, — LCD-näyttö, — radioviritin, ja — ohjauspainikkeet. Mikroprosessori on ohjelmoitu MP3-tiedostomuotojen käyttöä varten. Laitteessa on liittimet stereota, kuulokkeita ja kaukosäädintä varten. Se voidaan liittää automaattiseen tiedonkäsittelylaitteeseen USB-portin kautta MP3-muotoisten tiedostojen tai muiden tiedostomuotojen lataamiseksi tai siirtämiseksi. Sillä voidaan myös äänittää. Sen muistitila on 128 MB. 8527 13 99 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8527, 8527 13 ja 8527 13 99 nimiketekstien mukaisesti. Luokittelu perustuu nimikkeen 8527 tekstiin; yleisradiovastaanottimet, myös jos samaan koteloon on yhdistetty äänen tallennus- tai toistolaite.

3. Moottoroitu golfkärry, jossa on putkimainen alumiinirunko, pyörät, istuin käytettäväksi kärryn olleessa paikallaan sekä ohjaustanko. Kärry on kävellen ohjattava. Golfkärryn ohjaimet ovat ohjaustangossa. Se voi saavuttaa enintään 6,5 km:n tuntivauhdin ja siinä on 24 voltin akulla toimiva moottori. Golfkärryssä voidaan kuljettaa yksi laukullinen golfmailoja. (Katso kuva) (1) 8704 90 00 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8704 ja 8704 90 00 nimiketekstin mukaisesti. Golfkärryä ei voida luokitella nimikkeeseen 8703, koska sillä ei voi kuljettaa henkilöitä. Golfkärryä ei myöskään voida luokitella nimikkeeseen 8709, koska sitä ei käytetä tehtaissa, varastoissa, satamissa tai lentokentillä tapahtuviin lyhyisiin tavarankuljetuksiin. Sen ainoa käyttötarkoitus on golfmailojen kuljetus golfkentällä.
(4)

Lasti- ja matkustaja-alusten siirtämisestä yhteisössä rekistereiden välillä ja neuvoston asetuksen (ETY) N:o 613/91 kumoamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 789/2004 (2) 7 artiklassa, alusten aiheuttamasta ympäristön pilaantumisesta ja säännösten rikkomisista määrättävistä seuraamuksista 7 päivänä syyskuuta 2005 annetun Euroopan parlamentin ja neuvoston direktiivin 2005/35/EY (3) 13 artiklassa ja kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta 15 päivänä helmikuuta 2006 annetun Euroopan parlamentin ja neuvoston asetuksen (EY) N:o 336/2006 (4) 12 artiklassa säädetään, että COSS-komitea avustaa komissiota mainittujen asetusten täytäntöönpanossa.
1)

Lisätään 2 a artikla seuraavasti: ”2 a artikla 1. Poiketen siitä, mitä asetuksen (EY) N:o 1291/2000 35 artiklan 2 kohdassa säädetään, jäsenvaltiot voivat tapauskohtaisen analyysin jälkeen vapauttaa asetuksen (EY) N:o 327/98 4 artiklan 2 kohdassa säädetyn, tämän asetuksen 1 artiklassa tarkoitettuihin niihin tuontitodistuksiin liittyvän vakuuden, joita ei ole käytetty ennen niiden voimassaoloajan päättymistä edellyttäen, että a) tuontitodistuksen haltija palauttaa käyttämättä jääneen tuontitodistuksen tai käyttämättä jääneet tuontitodistukset toimivaltaisille viranomaisille ja pyytää siihen tai niihin liittyvän vakuuden vapauttamista; b) jäsenvaltioiden toimivaltaisilla viranomaisilla on oltava käytössään riittävät tiedot sen vahvistamiseksi, että asianomainen tuoja on toiminut hyvässä uskossa ja käyttänyt kaikki keinot, joita voidaan kohtuudella olettaa käytettävän, tuontitodistuksen tai tuontitodistusten käyttämiseksi sen tai niiden voimassaoloajan kuluessa. 2. Vientitodistuksen alkuperäiskappale, joka oli asetuksen (EY) N:o 327/98 3 artiklan mukaisesti tuontitodistushakemuksen mukana, on palautettava sen tuontitodistuksen haltijalle, jonka vakuus vapautetaan tämän artiklan 1 kohdan nojalla.”
4)

Korvataan kohta ”Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) General Nkunda). Syntymäaika: 6.2.1967. Syntymäpaikka: Pohjois-Kivu/Rutshuru, Kongon demokraattinen tasavalta. Kansalaisuus: Kongolainen. Muut tiedot: Entinen RCD-G:n kenraali. Nykyinen olinpaikka tuntematon. Nähty Ruandassa ja Gomassa.” seuraavasti: ”Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda). Syntymäaika: a) 6.2.1967, b) 2.2.1967. Syntymäpaikka: Pohjois-Kivu/Rutshuru, Kongon demokraattinen tasavalta (syntymäaika a). Kansalaisuus: Kongolainen. Muut tiedot: Entinen Rally for Congolese Democracy-Goma (RCD-G) liikkeen kenraali. National Congress for the People’s Defense liikkeen perustaja, 2006; RCD-G liikkeen komentaja 1998–2006; Rwandan Patriotic Front (RPF) -liikkeen upseeri 1992–1998. Nykyinen olinpaikka tuntematon. Nähty Ruandassa ja Gomassa.”
(6)

Asetuksissa (EY) N:o 809/2003 ja (EY) N:o 810/2003 säädetyt siirtymäkauden toimenpiteet eivät rajoita asianomaisten toimijoiden mahdollisuutta käyttää asetuksella (EY) N:o 208/2006 käyttöönotettua validointimenettelyä.
(1)

Asetuksen (EY) N:o 1592/2002 6 artiklan 1 kohdan mukaan tuotteiden, osien ja laitteiden on oltava kansainvälisen siviili-ilmailun yleissopimuksen, jäljempänä ’Chicagon yleissopimus’, liitteessä 16 olevien ympäristönsuojeluvaatimusten mukaiset, sellaisina kuin ne on julkaistu maaliskuussa 2002 niteessä I ja marraskuussa 1999 niteessä II, lukuun ottamatta liitteen 16 lisäyksiä.
8)

Korvataan 10 artikla seuraavasti: ”10 artikla Tämän asetuksen 2 artiklan f alakohdassa tarkoitettuihin määriin sovelletaan asetuksen (EY) N:o 1445/95, komission asetuksen (EY) N:o 1291/2000 (5) ja komission asetuksen (EY) N:o 1301/2006 (6) säännöksiä, jollei tässä asetuksessa muuta säädetä. Tämän asetuksen 1 artiklan 1 kohdan toisessa luetelmakohdassa ja 2 artiklan a, b, c, d, e ja g alakohdassa tarkoitettuihin määriin sovelletaan asetuksen (EY) N:o 1445/95, asetuksen (EY) N:o 1291/2000 ja asetuksen (EY) N:o 1301/2006 III luvun säännöksiä, jollei tässä asetuksessa muuta säädetä.
(7)

Asetuksessa (ETY) N:o 2131/93 on mainintoja kaikilla yhteisön kielillä. Euroopan talousyhteisössä käytettäviä kieliä koskevista järjestelyistä 6 päivänä lokakuuta 1958 annetun asetuksen N:o 1 (3), sellaisena kuin se on muutettuna asetuksella (EY) N:o 920/2005 (4), mukaan iiri on yksi yhteisön virallisista kielistä 1 päivästä tammikuuta 2007 alkaen. Sen vuoksi iirinkielisen toisinnon olisi sisällyttävä kyseisiin mainintoihin.
(1)

Komission asetuksessa (EY) N:o 1622/2000 (2) vahvistetaan erityisesti sellaisten aineiden käytön edellytykset, joiden käyttö on sallittu asetuksella (EY) N:o 1493/1999. Erityisesti liitteessä IX a säädetään, että dimetyylidikarbonaatti on lisättävä ennen viinin pullotusta. Ilmaisun ”pullotus” käännös ja sen eri merkitykset eräissä kielissä ovat johtaneet siihen, että toimijat ja valvontaviranomaiset ovat tulkinneet kyseisen määräyksen merkitystä eri tavoin.